Yesmun-itt, izemmem-itt: Ɛebdelwaḥed ḤENNU
« Am uɣi am lbakur », d awal zi min dd-jjin imezwura, yettwaqqar xmi i dd-ittberra ɣer-k ca n yijjen zi ca n lḥajet ttuɣa yizwar yegga-tt ula d netta. Niɣ mala irezzu ɣer-k ca n yijjen ca n lḥajet, netta ttuɣa yizwar-as iqḍeɛ-ak lḥajet am tenni.
Awal-a x-as tḥajit, alik-awem-tt:
Ttuɣa din ij n temɣart ɣer-s aṭṭaṣ n wurtan (tiɣudanin), uca xmi i dd-ittaweḍ wakud n lbakur, tettekkes, tettett, wer tticc walu i tajjart nnes.
Tajjart nnes ula d nettat, ttuɣa ɣer-s tafunast, uca umi tuṛu tfunast-nni, yeqqim uɣi izelleɛ! Tetteẓẓi, tsess, min x-as ittceṭṭan, tkessi-t tneqqel-it g wazzerg.
Ij n twala, tenna-s tajjart-nnes: « Ḥcuma x-am, tneqqled aɣi g wazzerg, mli mɣar dayi-t-id-tetticced ad sweɣ ! »
Terra x-as nettat, tenna-s: « Zeɛma am uɣi am lbakur ! »
uca zi sseni yeqqim d awal : « am uɣi am lbakur »
kab_Latn kab_Latn taq_Latn kab_Latn kab_Latn kab_Latn kab_Latn kab_Latn